Dacă este adevărată declarația Monicăi Macovei cum că serverele folosite de SRI pentru interceptarea telefoanelor costă un miliard de euro (update: actualul ministru al Justiției confirmă cifra), atunci spionii români sunt într-un club foarte select.

Există câteva data-centere (ferme de servere) care să fi costat atât, însă puțini și le permit: Microsoft, Apple, Google, Facebook, Amazon sau NSA. Ele se întind până la un hectar și consumă curent de ordinul zecilor de MW, cam toată producția CET Grozăvești.

Desigur, nu există fotografii pentru data-centerul românesc – ar fi fost utile de exemplu în a stabili rata de succes a SRI în lupta internă anti-corupție. Nu se știe exact nici la ce sunt folosite serverele, dar la valoarea asta se poate presupune că există capacitate și pentru a-i asculta pe „pușcăriabilii” din țările vecine.

Iată în ce ligă joacă SRI (sursa):



Microsoft – Boydton, Virginia: $997 milioane.



Apple – Maiden, North Carolina: $ 1 miliard.



Google – Council Bluffs, Iowa: $1,5 miliarde.



Facebook – Prineville, Oregon: $980 milioane.



NSA – Bluffdale, Utah: peste $1 miliard.

Citește și: Dovada că în România toate telefoanele sunt ascultate